Ribe Stifts Adresseaviser, 1845-05-16
Da Hs. Majestæt Kongen har fundet det gavnligt at udvide de fortiden gjældende Bestemmelser angaaende Opkjøb af Landmandens Producter, saa er herom nu, efterat Sagen har været forelagt Stænderforsamlingerne, udgaaer et Lovbud, der blandt Andet indeholder følgende: Det skal herefter være Landboerne i de danske Provindser, hvad enten de ere Gaardmænd, Huusmænd eller Jnderster, tilladte paa Landet at opkjøbe samt til Kjøbstæderne at indbringe og der i store og smaae Partier at sælge alle Naturalproducter af Landbrug, Kreaturhold, Havedyrkning og Fiskeri, samt alle Slags Skoveffekter og Tørv, hvilken Tilladelse ogsaa bliver anvendelig uagtet hine Produkter have modtaget nogen Bearbeidelse, naar Samme ikke ligger udenfor Grændserne af Landboe og Huusflid. Jøvrigt bliver det af vedkommende Politiøvrighed nøie at paasee, at ovennævnte Tilladelse ikke misbruges til Skjul for ulovlig Omflakken og Løsgjængeri, ligesom og til dermed at forbinde nogen anden og utilladelig Handel. Den, der ved Dom findes at have misbrugt denne Frihed, skal være uberettiget til for Fremtiden at benytte Samme. Forsaavidt de ovennævnte Varer henhøre til dem, der skulle falholdes paa Axeltorvet, vil det blive at paasee, at disse Anordninger i saa Henseende lagttages. Personer, der ville gjøre Opkjøb i Jurisdictioner udenfor den, hvori de have hjemme, maae dertil forsyne sig med et Beviis af Politimesteren. Dette koster 2 Mk. og gjælder 1 Aar fra dets Udstædelsesdag. Denne Opkjøbsfrihed skal dog ikke berettige nogen til at udføre de opkjøbte Varer til Udlandet, forsaavidt der ellers ikke dertil efter Anordningerne haves Hjemmel. Til Opkjøb af Been, Glas skaar og Klude, samt gammelt Jern og andre Metaller, Porcellainskaar, gamle Tougstumper, gammelt Læderaffald og andre som ubrugelig kasserede Gjenstande skulle Politimestrene være bemyndigede til at meddele enkelte uberygtigede og aldeles umistænkelige Personer Tilladelse, dog for det Første kun paa eet Aar. (B. T.)"Udkastet til en ny Trykkelov fra Literaturens Side betragtet og fraraadt af Nik. Fr. Sev. Grundtvig, er Titelen paa et lille Skrivt, som i disse Dage er udkommet paa Universitetsboghandler Reitzels Forlag. "Hvorvel! – siger Kbhposten - vi i mange Henseender ikke deele Pastor Grundtvigs Anskuelser, kommer det os dog ingenlunde uventet at see denne altid varme og beredte Stridsmand at optræde med sin sædvanlige Bestemthed og Ligefremhed mod bemeldte Lovudkast. Grundtvig, der elsker Frihed og Lighed mere end han selv veed, stemmer, med Hensyn til Maaden, hvorpaa begge kunne opnaaes, idetmindste deri overeens med os, at han holder paa Ordets Frihed i Skrift og Tale, og derfor har han ogsaa i denne sin gjennemgaaende Drøftelse af hiint Udkast, hvilken fortjener at læses med al Opmærksomhed, overalt lagt an paa at vise, hvorledes enhver frimodig Skribents Stilling allerede efter Trykkeforordningen af 1799 er mere end beklemt og usikker nok, og at den, efter Udkastet, vilde være aldeles utaalelig. Assistentshuset aftager med hvert Aar. Saaledes er Antallet af Panterne i forrige Aar 27,000 mindre end i Aaret 1842 og 12,000 mindre end i Aaret 1843. Selv i Aar trods den strænge Vinter er Antallet af Panterne i de første 4 Maaneder af Aaret 2000 mindre end i de første 4 Maaneder i f. A. (B. T.)